

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

2021.gada 25.martā **Saistošie noteikumi Nr.18**

(prot. Nr.12, 5.§)

APSTIPRINĀTI

ar Daugavpils pilsētas domes

2021.gada 25.marta

lēmumu Nr.170

**Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām”**

*Izdoti saskaņā ar likuma "Par pašvaldībām" 43.panta trešo daļu,*

[*Sabiedriskā transporta pakalpojumu likuma*](https://likumi.lv/ta/id/159858-sabiedriska-transporta-pakalpojumu-likums)[*14.panta*](https://likumi.lv/ta/id/159858-sabiedriska-transporta-pakalpojumu-likums#p14)*trešo daļu  
un likuma "*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*"*[*26.panta*](https://likumi.lv/ta/id/56812-par-palidzibu-dzivokla-jautajumu-risinasana#p26)*otro daļu*

Izdarīt Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām” ([Latvijas Vēstnesis](https://likumi.lv/ta/id/312817), 2016, Nr. 254, 2017, Nr. 90, 125, 130, 2018, Nr. 11, 63, 73, 141, 248 , 2019, Nr. 23, 2020, Nr.18, 40, 57, 58, 92, 96, 142, 163, 216, 228, 2021, Nr.28, 41, 43) grozījumu un izteikt 100.7 punktu šādā redakcijā:

“100.7 Pilngadīgo personu aizgādnis tiesīgs saņemt atbalstu, ja bāriņtiesa ir iecēlusi personu par aizgādni vai pagaidu aizgādni pilngadīgai personai, kurai tiesa ir ierobežojusi rīcībspēju, un pilngadīgai personai, kurai ir nodibināta pagaidu aizgādnība, pie nosacījuma, ja aizgādņa un aizgādnībā esošas personas deklarētā dzīvesvieta ir Daugavpils pilsētas administratīvajā teritorijā vai aizgādņa dzīvesvieta ir Daugavpils pilsētas administratīvajā teritorijā un aizgādnībā esošas personas deklarētā dzīvesvieta ir ārpus Daugavpils pilsētas administratīvās teritorijas esošajā ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē personām ar garīga rakstura traucējumiem.”

Domes priekšsēdētājs *(personiskais paraksts)* I.Prelatovs

**Daugavpils pilsētas domes 2021.gada 25.marta saistošo noteikumu Nr.18**

**“Grozījums Daugavpils pilsētas domes 2016.gada 8.decembra saistošajos noteikumos Nr.46 "Daugavpils pilsētas pašvaldības materiālais atbalsts mazaizsargātajām personām””paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| Projekta nepieciešamības pamatojums | Grozījumi paredz izteikt 100.7punktu jaunā redakcijā, lai atbalstu saņemtu arī citu pašvaldību bāriņtiesu iecelti aizgādņi,  ja aizgādņa un aizgādnībā esošas personas deklarētā dzīvesvieta ir Daugavpils pilsētas administratīvajā teritorijā vai aizgādņa dzīvesvieta ir Daugavpils pilsētas administratīvajā teritorijā un aizgādnībā esošas personas deklarētā dzīvesvieta ir ārpus Daugavpils pilsētas administratīvās teritorijas esošās ilgstošas sociālās aprūpes un sociālās rehabilitācijas institūcijā vai specializētajā ārstniecības iestādē personām ar garīga rakstura traucējumiem. |
| Īss projekta satura izklāsts | Grozījumi paredz izteikt 100.7 punktu jaunā redakcijā. |
| Informācija par plānoto projekta ietekmi uz pašvaldības budžetu | Noteikumu izpildei līdzekļi jau ir paredzēti, ieviešot atbalstu ar 11.02.2021., citu pašvaldību bāriņtiesu iecelti aizgādņi, kuru dzīvesvieta ir Daugavpils pilsētas administratīvajā teritorijā, ir aptuveni 10. |
| Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| Informācija par administratīvajām procedūrām | Netiek mainītas. |
| Informācija par konsultācijām ar privātpersonām | Nav attiecināms. |

Domes priekšsēdētājs *(personiskais paraksts)* I.Prelatovs